Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: Melléklet a 3/2006. (II. 22.) OM rendelethez
Paragraph Index: 15

c) És egy általános iskolát, négyosztályos gimnáziumot és szakiskolát is működtető intézményben, ahol elsősorban hátrányos helyzetű tanulók felzárkóztatása folyik. Ez az iskola ugyancsak innovációs központként mutatja fel a differenciálás, a személyre szóló bánásmód, valamint a kulcskompetenciák fejlesztésében rejlő pedagógiai megújulás lehetőségeit. (KÉK a négy évfolyamos gimnáziumok számára; KÉK a szakiskola 9–10. évfolyama számára) 2006/20/II. szám A három iskola kellőképpen reprezentálja a magyar iskolázás jellemzőit a társadalmi, a gazdasági és a települési környezet, az intézménynagyság, illetve az intézményi funkciók összetettsége szempontjából. Mindegyik iskola legalább egy évtizedig alkalmazta az ÉKP-t. A KÉK elkészítésében az intézmények azon pedagógusai működtek közre, akik kellő tapasztalattal rendelkeztek az ÉKP alkalmazásában, és annak többszöri kipróbálása alapján adaptálták az ÉKP egyes tantárgyi tanterveit az egységes szerkezetű, bármely magyar általános iskolában alkalmazható Képességfejlesztő és értékőrző kerettantervhez. A KÉK-et kidolgozó pedagógusok és intézményeik ellenőrizhető gyakorlatukkal tudják igazolni a KÉK tantervbe felvett tantárgyi rendszer hitelességét és kivitelezhetőségét. A KÉK előzményei és főbb jellemzői A KÉK tanterv előzménye a Nyelvi, irodalmi és kommunikációs nevelési program (NYIK) és az ÉKP program. Ez utóbbit Magyarország 40 iskolájában alkalmazzák. A KÉK előzményét jelentő ÉKP olyan programcsomaggal rendelkezik, amely rendszeres kísérletezéssel és kutatással vált 12 évfolyamra kimunkált tantervvé, pedagógiai programmá, és programcsomaggá. Ezért az ÉKP önálló pedagógiai rendszerként is felfogható. A KÉK az eredeti ÉKP-s tantervben szereplő tantárgyi tantervek jelentős részét tartalmazza – többnyire módosított formában. A KÉK tantárgyi tantervei közül minden iskolafokra javasoltunk a felhasználóknak kötelező, illetve kötelezően választható tantárgyakat, és bőséges választékot biztosítottunk szabadon választható tantárgyakból is. Ezen túl 12-féle kereszttantervet is talál a KÉKben az olvasó, amelyeket a NAT 2003. kiemelt fejlesztési feladataihoz készítettünk. A KÉK minden tekintetben alkalmazkodik a NAT 2003 szerkezetéhez, szemléletmódjához, a NAT műveltségterületeiben megfogalmazott fejlesztési feladatokhoz. A KÉK a NAT-ban szereplő kiemelt fejlesztési feladatokat „tantárgyasítva”, kereszttantervekbe fogalmazva kínálja az érdeklődő iskoláknak. A tantárgyi tantervek szerkezete strukturált és taxonomizált felépítésű, a kereszttanterveké hasonlóképpen. A tantárgyi tantervek az egyes tantárgyakat műveltségi területek alá sorolva mutatják be, megadva hozzá a szükséges, javasolt időkeretet (óratervet) és a tantárgyak évfolyamonkénti követelményeit. Azok az iskolák, akik a KÉK adaptálására vállalkoznak, abban az esetben válnak sikeres, vonzó iskolává, ha a helyi tanterv készítése és jóváhagyatása során a szakszerűség mellett a gondosságot, a felelősséget is vállalják, elfogadva a NAT-ban tetten érhető nevelés-oktatás közös értékeit, valamint az egységes alapokra épülő differenciálódás elvét. A KÉK mindenkor jövőorientált törekvések jegyében foglal állást a pedagógiai professzionalitás mellett. A KÉK kivitelezése pedagógiai igényességet feltételez, és a szülőknek garanciát jelent arra, hogy az iskolába járó gyermekeiket felkészült pedagógusok a tudástársadalom igényei alapján nevelik és tanítják.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes